als_Latn dik_Latn sna_Latn
Admir Mehmedi është bërë shqiptari i parë që shënon në një Kampionat Botëror, edhe pse për një përfaqësuese tjetër.
Sulmuesi i Freiburg ka shënuar golin e barazimit momental në ndeshjen Zvicër-Ekuador, e cila përfundoi 2-1 për zvicerianët.
Ekuadori kaloi në avantazh pjesën e parë, por sapo ka filluar pjesa e dytë ka qenë pikërisht Mehmedi i futur nga stoli, që ka shënuar me kokë golin e barazimit.
Ai nga i cili pritej më shumë, Xherdan Shaqiri, ka zhgënjyer.
Dhe, për këtë arsye, Zvicra e ka pasur shumë të vështirë, sa që golin e fitores e ka shënuar vetëm në sekondat e fundit me Seferoviç.
Për Zvicrën janë aktivizuar që nga fillimi, duke luajtur për 90 minuta, shqiptarët Valon Behrami, Granit Xhaka dhe Xherdan Shaqiri. Ndërkohë, Mehmedi, që rezultoi edhe lojtari më i rëndësishëm, u aktivizua sapo filloi pjesa e dytë.
Me këtë fitore, Zvicra hodhi një hap të rëndësishëm drejt kalimit të grupit.
als_Latn als_Latn als_Latn als_Latn als_Latn als_Latn als_Latn